RS บวก 3.36% ทำนิวไฮในรอบ 1 ปี ลุ้นสิ้นปีรายได้ทะลุ 1.1 พันล้าน
RS บวก 3.36% ทำนิวไฮในรอบ 1 ปี ลุ้นสิ้นปีรายได้ทะลุ 1.1 พันล้าน ล่าสุด ณ เวลา 11.34 น. ราคาอยู่ที่ 12.30 บาท บวก 0.40 บาท หรือ 3.36% สูงสุดที่ 12.40 บาท ต่ำสุดที่ 12 บาท มูลค่าซื้อขายที่ 97.59 ล้านบาท
27 มิ.ย. 2560

ผู้สื่อข่าวรายงานว่า ราคาหุ้นบริษัท อาร์เอส จำกัด (มหาชน) หรือ RS ณ เวลา 11.34 น. อยู่ที่ 12.30 บาท บวก 0.40 บาท หรือ 3.36% สูงสุดที่ 12.40 บาท ต่ำสุดที่ 12 บาท มูลค่าซื้อขายที่ 97.59 ล้านบาท ขณะที่ดัชนีตลาดหุ้นไทยโดยรวมบวก 0.13%

โดยราคาหุ้น RS ปรับตัวขึ้นทำนิวไฮในรอบ 1 ปี 1 เดือน นับตั้งแต่ราคาหุ้นปิดที่ระดับ 12.60 เมื่อวันที่ 4 พ.ค. 2559
ด้านนางพรพรรณ เตชรุ่งชัยกุล ประธานเจ้าหน้าที่ฝ่ายปฏิบัติการ RS เปิดเผยว่า บริษัทได้ปรับเป้าการเติบโตของไลฟ์สตาร์ ธุรกิจสุขภาพและความงาม (Health and Beauty) ซึ่งเป็นบริษัทในเครืออาร์เอส ในปี 60 เพิ่มขึ้นเป็น 500% เมื่อเทียบกับปีก่อนที่มีรายได้ 220 ล้านบาท ทำให้คาดว่าสิ้นปีนี้จะมีรายได้ 1.1 พันล้านบาท
ทั้งนี้ เนื่องจากผลประกอบการไตรมาส 1/60 สามารถทำยอดขายเท่ากับยอดขายทั้งปี 59 หรือคิดเป็น 50% ของเป้าหมายที่ตั้งไว้ 440 ล้านบาท อีกทั้งมองเห็นแนวโน้มการเติบโตดีมาก วัดได้จากคำสั่งซื้อ (ออเดอร์) จากลูกค้าเดิมเข้ามาต่อเนื่องทุกเดือน ขณะเดียวกันได้รับความสนใจจากลูกค้าใหม่เข้ามาเจรจา